stanford-oval/wikipedia huggingface dataset:
Islannin tulivuoret
Luettelo eräistä Islannin tulivuorista

Askja
Bárðarbunga, toiseksi korkein
Eldfell, sijaitsee Heimaey-saarella
Eyjafjallajökull-jäätikön alla sijaitseva tulivuori
Grímsvötn, Vatnajökull-jäätikön alla
Hekla, aktiivisin tulivuori
Krafla
Katla, Mýrdalsjökull-jäätikön alla
Lakagigar
Surtsey, tuliperäinen saari
Öræfajökull, maan suurin aktiivinen tulivuori
Aiheesta muualla

Wikimedia Commonsissa on kuvia tai muita tiedostoja aiheesta .
Islannin vulkaanisuus
Jatkuvasti päivittyvä kartta Islannin maanjäristyksistä (englanniksi) (islanniksi)
Toinen päivittyvä kartta Islannin maanjäristyksistä (englanniksi)
Caerlaverockin linna

| Caerlaverockin linna> Caerlaverock Castle |
| --- | --- |
 Linna ilmasta kuvattuna
Sijainti:  Dumfries ja Galloway, Skotlanti
Rakennustyyppi:  linna
Valmistumisvuosi:  1200-luvun loppu
Omistaja:  Historic Scotland
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Caerlaverockin linna on vallihaudallinen 1200-luvulla rakennettu linna Skotlannin etelärannikolla. Se oli Maxwellin klaanin omistuksessa 1600-luvulle, jolloin se hylättiin vuoden 1640 piirityksen jälkeen.
Linnan lähistöllä oleva luonnonsuojelualue on valkoposkihanhien tärkeä talvehtimisalue.
Aiheesta muualla

Kuvia tai muita tiedostoja aiheesta Caerlaverockin linna Wikimedia Commonsissa
Central California Women's Facility

Ilmakuva vankilasta.
Central California Women's Facility (CCWF) on Kalifornian rikosseuraamuslaitoksen operoima naisvankila Chowchillan kaupungissa Maderan piirikunnassa Kaliforniassa. CCWF on maailman suurin naisvankila. Laitokseen on sijoitettu osavaltion kuolemaan tuomitut naisvangit.
Aiheesta muualla

Kuvia tai muita tiedostoja aiheesta Central California Women's Facility Wikimedia Commonsissa
Ida Noddack

| Ida Noddack> Ida Tacke |
| --- | --- |

Henkilötiedot
Koko nimi:  Ida Tacke
Syntynyt: 25. helmikuuta 1896 Lackhausen, Saksan keisarikunta
Kuollut: 24. syyskuuta 1978 (82 vuotta) Bad Neuenahr, Länsi-Saksa
Koulutus ja ura
Tutkinnot:  Technische Universität Berlin
Instituutti:  Physikalisch-Technischen Reichsanstalt  Freiburgin yliopisto   Strasbourgin yliopisto   Staatliche Forschungs Institut für Geochemie
Tutkimusalue:  kemia, fysiikka
Tunnetut työt:  reniumin löytäminen, fission ehdottaminen
Palkinnot:  Liebig-mitali (1931)   Scheele-mitali (1934)   Bundesverdienstkreuz (1966)
Ida Eva Noddack, o.s. Tacke (25. helmikuuta 1896 Lackhausen, Saksan keisarikunta – 24. syyskuuta 1978 Bad Neuenahr, Länsi-Saksa) oli saksalainen kemisti, joka löysi miehensä Walter Noddackin ja Otto Bergin kanssa reniumin. Ida Noddack oli myös ensimmäinen, joka ehdotti ydinfysikaalisen fission olemassaoloa (vuonna 1934).
Nuoruus ja opiskelu

Ida Tacke syntyi vuonna 1896 pienessä Weselin lähellä sijainneessa Lackhausenin kylässä. Hän opiskeli Berliinissä teknillisessä korkeakoulusta, josta hän valmistui 1919 diplomi-insinööriksi. Tohtoriksi hän valmistui vuonna 1921.
Ura

Tacke työskenteli kemistinä ensin 1921–1923 AEG:llä ja sitten vuodet 1924–1925 Siemens & Halskella. Hän oli ensimmäinen saksalainen nainen, joka työskenteli ammattikemistinä. Vuonna 1925 Tacke aloitti valtiollisessa Physikalisch-Technischen Reichsanstaltin (PTR) laboratoriossa.
PTR:llä hän työskenteli yhdessä Walter Noddackin ja Otto Bergin kanssa. Kun Dmitri Mendelejev oli 1871 ehdottanut jaksollista järjestelmää, hän oli jättänyt muutamia aukkoja järjestelmään tuntemattomien alkuaineiden kohdalle. Tacke, Noddack ja Berg pyrkivät löytämään puuttuvat alkuaineet 43 ja 75 ja pommittivat platinaa ja kolumbiittia elektroneilla. Törmäyksessä purkautui röntgensäteilyä, jonka avulla he ilmoittivat vuonna 1925 löytäneensä alkuaineen 43, jota he kutsuivat masuriumiksi, ja alkuaineen 75, jota he kutsuivat reniumiksi. Renium vahvistettiin jo vuoden 1925 aikana, mutta masurium jäi vuosikymmeneksi hämäräksi löydökseksi. Italialainen Carlo Perrier ja yhdysvaltalainen Emilio Segrè tuottivat vasta 1937 teknetiumia (alkuaine 43) syklotronilla. Koska sen tuottamiseen tarvittiin hiukkaskiihdytintä, Noddackit eivät todennäköisesti olleet todellisuudessa löytäneet alkuainetta 43. Walter Noddack ja Ida Tacke menivät naimisiin vuonna 1926.
Ida Noddack kommentoi vuonna 1934 Enrico Fermin tekemää havaintoa, jonka nojalla Fermi väitti, että uraanista oli mahdollisesti muodostunut sitä raskaampia alkuaineita sitä neutroneilla pommitettaessa. Noddack sen sijaan ehdotti, että uraanin pommittaminen oli tosiasiassa tuottanut pienempiä atomiytimiä. Hän oli näin hahmotellut ensimmäisenä fission mahdollisuuden. Se kuitenkin hylättiin, koska se oli vielä silloin liian radikaali muutos ydinfysiikan hyväksytyille näkemyksille eikä siitä ollut selvää kemiallista todistusaineistoa. Otto Hahn ja Fritz Strassman todistivat 1938 fission mahdollisuuden.
Noddackit muuttivat vuonna 1935 Freiburgiin, mistä Walter oli saanut paikan fysikaalisen kemian professorina ja Ida tutkimusapulaisena. Loppu-uransa ajan Ida Noddack seurasi miehensä professuureja. Vuonna 1942 he muuttivat Strasbourgin yliopistoon ja palasivat Saksaan, kun Ranska oli vallattu takaisin Saksalta. Ida Noddack ei ilmeisesti työskennellyt missään 1944–1956. Tuona aikana Noddackit viettivät jonkun aikaa Turkissa. Saksaan he palasivat 1956, jolloin he aloittivat työskentelyn Geokemian tutkimusinstituutissa. Ida Noddack jäi eläkkeelle vuonna 1968.
Yksityiselämä

Ida ja Walter Noddack olivat naimisissa vuodesta 1926 Walterin kuolemaan 1960. He eivät saaneen lapsia. Ida Noddack eli viimeiset vuotensa Bad Neuenahrissa vanhuksille tarkoitetussa asuinrakennuksessa. Hän kuoli siellä vuonna 1978.
Tunnustukset

Ida Noddack oli ensimmäinen saksalaisnainen, joka sai laajaa tunnustusta kemian urastaan. Häntä ehdotettiin kolmesti Nobel-palkinnon voittajaksi. Vuosina 1935 ja 1937 hän oli ehdolla miehensä kanssa, mutta vuonna 1933 hän oli omana ehdokkaanaan.
Gesellschaft Deutscher Chemiker palkitsi Noddackin 1931 Liebig-mitalilla ja Svenska kemisamfundet 1934 Scheele-mitalilla. Vuonna 1966 Noddack sai Saksan valtion Bundesverdienstkreuz-kunniamerkin.
Hymn to Life

| Hymn to Life Timo Tolkki |
| --- | --- | --- |

Studioalbumin tiedot
 Äänitetty : 2001
 Julkaistu: 6. toukokuuta 2002
 Tuottaja(t): Timo Tolkki
 Tyylilaji: heavy metal
 Kesto: 60.23
 Levy-yhtiö: Nuclear Blast
Listasijoitukset
  Suomen virallinen lista: 38.
Timo Tolkin muut julkaisut
| Classical Variations and Themes 1994 | Hymn to Life 2002 | Saana – Warrior of Light Part I – Journey to Crystal Island 2008 |
Hymn to Life on kitaristi Timo Tolkin toinen sooloalbumi. Se julkaistiin 6. toukokuuta 2002. Tolkin ohella albumilla kuullaan vierailevia laulajia Michael Kiske ja Sharon den Adel.
Albumi ylsi Suomen virallisen listan sijalle 38.
Kappaleet

Kaikki kappaleet säveltänyt ja sanoittanut Timo Tolkki.
Primal – 0.20
Key to the Universe – 4.05
Now I Understand – 4.24
Divine – 4.32
Little Boy I Miss You – 4.39
I Believe – 5.27
Are You the One? – 5.07
Father – 6.25
Fresh Blue Waters – 4.18
Dear God – 5.09
It's Xmas Morning – 4.21
Hymn to Life – 11.36
Kokoonpano

Timo Tolkki – laulu, kitara, basso, koskettimet
Anssi Nykänen – rummut
Mika Ervaskari – piano, koskettimet
Michael Kiske – laulu kappaleessa ”Key to the Universe”
Sharon den Adel – laulu kappaleessa ”Are You the One?”
Arviot

Blabbermouth: 5/10
Soundi:
Cael Sanderson

| Mitalit> Maa:  Yhdysvallat.Miesten vapaapaini. Olympialaiset  | Mitalit> Maa:  Yhdysvallat.Miesten vapaapaini. Olympialaiset  | Mitalit> Maa:  Yhdysvallat.Miesten vapaapaini. Olympialaiset  | Maa:  Yhdysvallat> Miesten vapaapaini. |
| --- | --- | --- | --- |
|  Kultaa | Ateena 2004 | 84 kg |  |
| MM-kilpailut  | MM-kilpailut  | MM-kilpailut  |  |
|  Hopeaa | New York 2003 | 84 kg |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Pronssia | Santo Domingo 2003 | 84 kg |  |
Cael Norman Sanderson (s. 20. kesäkuuta 1979 Salt Lake City, Utah) on yhdysvaltalainen vapaapainivalmentaja ja entinen vapaapainin olympiavoittaja. Nykyisin Sanderson toimii Pennsylvanian osavaltionyliopiston vapaapainivalmentajana. Sanderson toimii myös vapaapainin olympiavoittaja Jake Varnerin valmentajana.
Vapaapainiura

Aktiiviurallaan 182 senttimetriä pitkä ja 84 kilogrammaa painava Sanderson kilpaili 84-kiloisten sarjassa. Hänen suurin saavutuksensa oli olympiavoitto tuosta sarjasta vuoden 2004 kesäolympialaisista Ateenasta. MM-kilpailuista Sanderson saavutti hopeaa vuodelta 2003 New Yorkista. Pan-Amerikan kisoista hän saavutti pronssia niin ikään vuodelta 2003.
Sanderson oli koko uransa ajan amatööripainija. Häntä pidetään yhtenä lähihistorian parhaista amerikkalaisista amatööripainijoista.
Copa Suruga Bank

Copa Suruga Bank Championship on vuosittain pelattava ottelu jossa kohtaavat Japanin Liigacupin voittaja ja Etelä-Amerikan Copa Sudamericana turnauksen voittaja. Turnaus on pelattu vuodesta 2008 lähtien. Kilpailun menestynein seura on japanilainen Kashima Antlers kahdella mestaruudella.
Finaalit

| Kausi | Mestari | Tulos | 2>  sija |
| --- | --- | --- | --- |
| 2008 |  Arsenal de Sarandí | 1–0 |  Gamba Osaka |
| 2009 |  Internacional | 2–1 |  Oita Trinita |
| 2010 |  FC Tokyo | 2–2 (rp 4-3) |  LDU Quito |
| 2011 |  Júbilo Iwata | 2–2 (rp 4-2) |  Independiente |
| 2012 |  Kashima Antlers | 2–2 (rp 7-6) |  CF Universidad de Chile |
| 2013 |  Kashima Antlers | 3–2 |  São Paulo FC |
| 2014 |  Kashiwa Reysol | 2–1 |  Lanús |
| 2015 |  River Plate | 3–0 |  Gamba Osaka |
| 2016 |  Independiente Santa Fe | 1–0 |  Kashima Antlers |
| 2017 |  Urawa Red Diamonds | 1–0 |  Chapecoense |
| 2018 |  Independiente | 1–0 |  Cerezo Osaka |
| 2019 |  Athletico Paranaense | 4–0 |  Shonan Bellmare |
Hope (Swallow the Sunin albumi)

| Hope Swallow the Sun |
| --- | --- | --- |

Studioalbumin tiedot
 Äänitetty : 11. syyskuuta 2006 – 8. lokakuuta 2006, Seawolf Studios, Helsinki
 Julkaistu: 7. helmikuuta 2007
 Formaatti: CD, LP
 Tuottaja(t): Swallow the Sun
 Tyylilaji: doom metal, death metal
 Kesto: 57.39
 Levy-yhtiö: Spinefarm Records
Listasijoitukset
  Suomen virallinen lista: 3.
Swallow the Sunin muut julkaisut
| Ghosts of Loss 2005 | Hope 2006 | Plague of Butterflies 2008 |
Singlet albumilta Hope
 ”Don’t Fall Asleep” Julkaistu: 10. tammikuuta 2007
Hope on Swallow the Sunin kolmas albumi. Se julkaistiin Spinefarmin kautta 7. helmikuuta 2007. Albumi nauhoitettiin syys- ja lokakuun aikana vuonna 2006 Seawolf-studioilla, Helsingissä. Nauhoittamisesta ja miksaamisesta vastasi Sami Kokko. Albumi nousi Suomen virallisen listan kolmannelle sijalle, ja se pysyi listalla yhteensä kolme viikkoa.
Kappaleessa "The Justice of Suffering" vierailee Katatonia-yhtyeen laulaja Jonas Renkse. Kappaleesta "Don't Fall Asleep" julkaistiin single, joka sijoittui Suomen singlelistalla parhaimmillaan sijalle kolme. Kappaleesta kuvatun musiikkivideon ohjasi paremmin Stam1na-yhtyeen laulaja-kitaristina tunnettu Antti Hyyrynen. Singlen toinen kappale "These Low Lands", joka päätyi myös albumin digipak-painoksen bonuskappaleeksi, on englanninkielinen cover-versio Timo Rautiainen & Trio Niskalaukauksen "Alavilla mailla" -kappaleesta, ja kappaleessa vierailee Amorphiksen laulaja Tomi Joutsen.
Myös kappaleesta "Doomed to Walk the Earth" on tehty musiikkivideo.
Kappaleet

Hope – 07.53
These Hours of Despair – 05.58
The Justice of Suffering – 06.26
Don't Fall Asleep (Horror Pt. 2) – 07.41
Too Cold for Tears – 09.16
The Empty Skies – 07.17
No Light, No Hope – 04.43
Doomed to Walk the Earth – 08.31
Digipakin bonuskappale
These Low Lands – 05.53
Kokoonpano

Matti Honkonen – basso
Markus Jämsen – kitara
Mikko Kotamäki – laulu
Aleksi Munter – kosketinsoittimet
Pasi Pasanen – rummut
Juha Raivio – kitara
Kokoonpano > Vierailijat

Tomi Joutsen – laulu kappaleessa "These Low Lands"
Jonas Renkse – laulu kappaleessa "The Justice of Suffering"
Arvostelut

Desibeli.net:
Imperiumi: 9/10
Soundi:
Aiheesta muualla

Swallow the Sunin virallinen sivusto (englanniksi)
Swallow The Sun: Hope
Swallow The Sun: Don't Fall Asleep
Hope (Swallow the Sunin albumi) Discogsissa. (englanniksi)
Albumi Hope (Swallow the Sunin albumi) Encyclopaedia Metallum -sivustolla (englanniksi)
International Federation of Match Poker

International Federation of Match Poker (IFMP) on voittoa tavoittelematon järjestö, jonka tarkoituksena on "toimia Match Pokerin maailmanlaajuisena hallintoelimenä". IFMP on perustettu oikeushenkilönä Sveitsin siviililain 60–79 §:n mukaisesti, ja sen pääkonttori sijaitsee Lausannessa, Sveitsissä.
Historia

IFMP perustettiin Lausannessa 29. huhtikuuta 2009. IFMP on rakenteeltaan kansainvälinen urheiluliitto, ja urheilun välitystuomioistuin on tunnustanut sen.
Turnaukset

Osana ensimmäistä UK Mind Sports Festival -tapahtumaa IFMP järjesti marraskuussa 2011 ensimmäiset turnauksensa Lontoon County Hallissa: IFP Duplicate Poker Nations Cup (nykyisin Match Poker Nations Cup), IFMP:n jäsenliittojen välinen joukkuekilpailu, ja IFMP:n maailmanmestaruuskilpailu, jota kutsutaan myös nimellä "The Table" ja jossa yksittäiset pelaajat kilpailevat maailmanmestarin tittelistä. IFMP on ainoa järjestö, joka järjestää kansainvälisiä turnauksia, joissa käytetään Duplicate Pokeria, sen omaa versiota, joka tunnetaan nimellä Match Poker, ja IFMP järjesti vuoden 2011 IFMP Nations Cupin avajaiset Lontoon silmän kapseleissa.
Jäsenyys

IFMP:n jäsenistö koostuu kansallisista pokeriyhdistyksistä ja -liitoista eri puolilta maailmaa. IFMP:llä on tällä hetkellä 60 kansallista jäsenliittoa, mukaan lukien alkuperäiset seitsemän jäsenmaata.
Caselle

Caselle voi tarkoittaa ainakin seuraavia:
Caselle Landi, kunta Pohjois-Italiassa Lodin maakunnassa
Caselle Torinese, kunta Torinon metropolikaupungissa Piemonten hallintoalueella Italiassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Caselle”, voi hakea sivunnimihaulla, laajalla sivunnimihaulla tai tekstihaulla.
Hymne Chérifien

Hymne Chérifien on Marokon kansallislaulu, joka on ollut käytössä jo ennen maan itsenäistymistä vuonna 1956. Laulun on säveltänyt Léo Morgan, sen nykyään käytössä olevat sanat on kirjoittanut Ali Squalli Houssaini vuonna 1970.
Teksti arabiaksi

منبت الأحرار * مشرق الأنوار

منتدى السؤدد وحماه

دمت منتداه

وحماه

عشت في الأوطان * للعلى عنوان

ملء كل جنان * ذكرى كل لسان

بالروح * بالجسد

هب فتاك

لبي نداك

في فمي وفي دمي

هواك ثار نور ونار

اخوتي هيا * للعلى سعيا

نشهد الدنيا * أنا هنا نحيا

بشعار

الله

الوطن الملك
Teksti arabiaksi > Translitteraatio

Manbita l-ʾaḥrār

Mashriqa l-ʾanwār

Muntadā s-suʾdadi wa-ḥimāh

Dumta muntadāh wa-ḥimāh

ʿIshta fī l-ʾawṭān

Lil-ʿulā ʿunwān

Milʾa kulli janān

Dhikrā kulli lisān

Bi-r-rūḥi, bi-l-jasadi

Habba fatāk labbā nidāk

Fī famī wa-fī damī

Hawāka ṯāra nūr wa-nār

ʾIḫwatī hayyā lil-ʿulā saʿyā

Nušhidi d-dunyā ʾanna hunā naḥyā

Bi-shiʿār

Allāh, al-waṭan, al-mālik
Käännös englanniksi

Fountain of Freedom
 
Source of Light

Where sovereignty and safety meet,

Safety and sovereignty
 
May you ever combine!

You have lived among nations

With title sublime,

Filling each heart,
 
Sung by each tongue,

Your champion has risen
 
And answered your call.

In my mouth

And in my blood

Your breezes have stirred
 
Both light and fire.

Up! my brethren,
 
Strive for the highest.

We call to the world
 
That we are here ready.

We salute as our emblem

God, Homeland, and King.
Aiheesta muualla

Kuuntele Hymne Chérifien (Arkistoitu – Internet Archive)
Canet-en-Roussillon

Canet-en-Roussillon
Canet-en-Roussillon on kunta  Pyrénées-Orientalesin departementissa Languedoc-Roussillonin hallintoalueella Ranskassa. Se sijaitsee kymmenisen kilometriä Perpignanista itään Välimeren rannalla.
Kunnassa oli 10 182 asukasta vuoden 1999 väestönlaskennassa. Canet-en-Roussillonin pinta-ala on 22 neliökilometriä.
Canet’n eteläosassa sijaitsee 780 hehtaarin laajuinen laguuni Étang de Canet-Saint-Nazaire, josta on kanavayhteys Välimereen. Laguuni muodostaa noin kolmasosan kunnan pinta-alasta. Suojellulla laguunilla elää noin 300 lintulajia.
Ystävyyskaupungit

Maynooth, Irlanti (2011)
Central Cee

| Central Cee |
| --- | --- |

Henkilötiedot
Syntynyt: 4. kesäkuuta 1998 (ikä 26) Lontoo, Englanti
Ammatti:  Rap-artisti, lauluntekijä
Muusikko
Taiteilijanimi:  Central Cee
Laulukielet:  englanti
Aktiivisena:  2017-
Tyylilajit:  hip hop
Levy-yhtiöt:  Alternative Distribution Alliance ja Columbia Records 
Aiheesta muualla
centralcee.com
  [ Muokkaa Wikidatassa ] [ ohje ]  
Oakley Caesar-Su, taiteilijanimeltään Central Cee (s. 4. kesäkuuta 1998 Lontoo, Englanti) on englantilainen rap-artisti. Central Cee tunnetaan parhaiten kappaleestaan "Doja". Central Cee on tehnyt yhteistyötä muun muassa J Husin ja Rondodasosan kanssa.
Central Cee julkaisi ensimmäisen mixtapensa vuoden 2021 maaliskuussa.
Diskografia > Mixtapet

Wild West (2021)
23 (2022)
Canelones

| Canelones |
| --- | --- |
 vaakuna
 Canelones
 Koordinaatit: 34°31′0″S, 56°17′0″W 
Valtio:  Uruguay
Departementti:  Canelones
Perustettu:  1782
Pinta-ala:  
 – Kokonaispinta-ala:  4 536 km²
Korkeus:  31 m
Väkiluku (2010):  20 559
 – Väestötiheys:  4,5 as./km²
Infobox OKVirheellinen NIMI-arvo: 
Canelones on Canelonesin departementin pääkaupunki Uruguayssa. Vuonna 2010 kaupungin arvioitu asukasluku oli 20 559.
Kaupunki perustettiin 1782 Juan Miguel de Lagunan käskystä nimellä Villa de Nuestra Señora de Guadalupe ja siitä tuli kaupunki 1916.
Kaupungista tuli Río de la Platan yhdistyneiden provinssien Itäisen provinssin (nyk. Uruguay) pääkaupunki 1813 José Gervasio Artigasin käskystä. Kaupungissa suunniteltiin 1828 vielä maan lippu perustuslakia säätävälle kokoukselle ja parlamentille Joaquín Suárezin aloitteesta.
Aiheesta muualla

Kuvia tai muita tiedostoja aiheesta Canelones Wikimedia Commonsissa
Hymie Weiss

| Hymie Weiss> Henkilötiedot |
| --- | --- |
Syntynyt: 25. tammikuuta 1898 Sieradz, Kongressi-Puola, Venäjän keisarikunta
Kuollut: 11. lokakuuta 1926 (28 vuotta) Chicago, Illinois, Yhdysvallat
Kansalaisuus:  yhdysvaltalainen
Titteli:  North Side Gang -jengin johtaja (1924–1926)
Muut tiedot
Järjestö:  North Side Gang
Edeltäjä:  Dean O’Banion
Seuraaja:  Vincent Drucci
Henryk Earl J. Wojciechowski (tunnetaan paremmin nimellä Hymie Weiss; 25. tammikuuta 1898 – 11. lokakuuta 1926) oli yhdysvaltalainen mafiapomo, joka toimi Yhdysvaltain kieltolain aikaisen North Side Gang -jengin johtajana ja Al Caponen katkerana kilpailijana. Hänet tunnettiin ”ainoana miehenä, jota Al Capone pelkäsi”.
Varhaiset vuodet

Henryk Earl J. Wojciechowski syntyi Sieradzissa, Kongressi-Puolassa, mutta varttui Chicagon pohjoispuolella amerikanpuolalaisen perheensä kanssa.
Weiss sai myöhemmin lempinimet ”Hymie” ja ”Hymie the Pole”. Weiss oli ”juutalaiselta kuulostavasta” lisänimestä huolimatta katolinen, joka kantoi mukanaan rukousnauhaa ja raamattua.
Teini-ikäisenä Weissista tuli pikkurikollinen. Hänen kaadettuaan kumoon parfyymihyllyn epäonnistuneen murron yhteydessä nuoruudessaan poliisit nimittivät hänet The Perfume Burglariksi, ”parfyymimurtovarkaaksi”. Hän ystävystyi amerikanirlantilaisen teinin Dean O’Banionin kanssa. Tämä perusti yhdessä Weissin ja George ”Bugs” Moranin kanssa North Side Gang -jengin, järjestäytyneen rikollisryhmän, mikä lopulta hallitsi trokausta ja muita luvattomia aktiviteettejä Chicagon pohjoisosassa.
Luonne

Kun Weissin veljeä, Frediä, kuulusteltiin häneen liittyen vuonna 1926, tämä vastasi: ”Olen nähnyt hänet kerran 20 vuoden aikana... Se oli silloin, kun hän ampui minua, kuusi vuotta sitten.” Aina kun valokuvaajat yrittivät ottaa Wojcieshowskista kuvaa, hän tuijotti heitä ja sanoi matalalla äänellä: ”Jos otat minusta kuvan, tapan sinut.”
Erään kerran juhlissa Wojciechowski hätisti pois aseella uhaten liittovaltion sheriffin, joka oli tullut pidättämään Weissin ystävän Mann Act -lain rikkomisesta. Sheriffi palasi apuvoimien kanssa, pidätti ystävän ja takavarikoi alkoholi- ja asekätkön. Ratsian jälkeen Wojciechowski nosti kanteen saadakseen takaisin silkkipaitoja ja sukkia, jotka väitti sheriffien varastaneen; hallituksen syytteet sekä kanne eivät johtaneet mihinkään.
Murha

Valamiehistö valitsi Joe Saltisin, kenen kanssa Weiss pyrki liittoutumaan, murhaa koskevaa oikeudenkäyntiä varten, joka alkoi 11. lokakuuta 1926. Weiss sekä neljä hänen miestään nähtiin siellä. Hänen mukanaan tuona päivänä olivat hänen henkivartijansa Sam Pellar, gangsteri Paddy Murray, asianajaja William W. O’Brien, ja Benjamin Jacobs (O’Brienin selvitysmies). Samana päivänä kello neljältä Weiss ja hänen miehensä lähtivät State Streetillä sijaitsevalle päämajalleen, entiseen Schofieldin kukkakauppaan. Viisikko parkkeerasi autonsa Superior Streetille ja kiersi kulman takaa ylittääkseen State Streetin. Heidän ylittäessään tietä kaksi viereiseen vuokrataloon piiloutunutta pyssymiestä avasi tulen Thompson-konepistoolilla ja haulikolla. Weiss ja Murray haavoittuivat kuolettavasti ensimmäisestä hyökkäyksestä. O’Brieniin osui neljä kertaa, ja hän hoiperteli läheiseen porraskuiluun. Ensimmäiset tulituksen äänet saivat paniikissa olevan Sam Pellarin vetämään .38-kaliberin aseensa ja vaistonomaisesti ampumaan laukauksen ampujien suuntaan. Luoti osui vahingossa Weissiin, kun tämä lyyhistyi kadulle. Haavoittuneet Pellar ja Jacobs hoipertelivat samaan suuntaan, mistä olivat tulleet. Heitä kohti ammuttiin toistuvasti, ja jotkin luodeista kolhaisivat vastapäätä olevan Pyhän nimen katedraalin kulmakiveä.
Weiss haudattiin Mount Carmel -hautausmaalle Hillsideen, Illinois’hin, jonne myös Al Capone ja Dean O’Banion on haudattu.
Populaarikulttuurissa

Weiss ja muut kieltolain aikaiset mafiosot toimivat pohjana monille 1930-luvun gangsterielokuville. Esimerkiksi James Cagney pohjasi hahmonsa Weissiin ja Dean O’Banioniin vuoden 1931 elokuvassa Yhteiskunnan vihollinen.
| Vuosi | Nimi | Maa | Huomiot | IMDb |
| --- | --- | --- | --- | --- |
| 1962 | Lahjomattomat | Yhdysvallat | Näyttelijänä Gene Roth |  |
| 1967 | Chicagon verilöyly | Yhdysvallat | Näyttelijänä Reed Hadley |  |
| 1975 | Al Capone | Yhdysvallat | Näyttelijänä John Davis Chandler |  |
| 2012–2013 | Boardwalk Empire | Yhdysvallat | Näyttelijänä Will Janowitz |  |
Käännös suomeksi
Croix de Guerre

Croix de Guerre toisen maailmansodan aikana.
Croix de Guerre des TOE.
Croix de Guerre ("sotaristi") on mitali Ranskassa ja Belgiassa, jota on myönnetty ansioista ensimmäisen ja toisen maailmansodan aikana, mutta myös muissa konflikteissa. Mitali on perustettu 1915, ja siinä on Maltan risti ja ristin sakaroiden välissä kaksi miekkaa ristissä.
Croix de Guerre 1914–1918 (Ranska)
Croix de Guerre 1939–1945 (Ranska)
Croix de Guerre des Théatres d'Opérations Exterieures (Ranska), toinen maailmansota
Croix de Guerre 1940, Belge (Belgia)
Tunnettuja henkilöitä, joille on myönnetty Croix de Guerre

George S. Patton
Samuel Beckett
James Stewart
Carl Gustav Fleischer
Audie Murphy
Duvan Cher Ami
Alfred Robb
Aage (Tanskan prinssi)
Alvin C. York
Aiheesta muualla

Wikimedia Commonsissa on kuvia tai muita tiedostoja aiheesta .
Belgialainen Croix de Guerre (englanniksi)